בחירות בבית שמש. כל מה שלא ידעתם - פשקוויל
דף הבית » פרסום חרדי » בחירות בבית שמש. כל מה שלא ידעתם
בחירות בבית שמש. כל מה שלא ידעתם
כבר כתבנו כאן בעבר על התחרות לבחירת הסלוגן שילווה את חגיגות ה60 של העיר בית שמש. עם בחירתו של הסלוגן המוביל הכריזה העירייה על תחרות פתוחה לעיצוב הלוגו אשר יורכב מהסלוגן הזוכה. הלוגו המנצח יופיע בכל פרסומי העירייה וילווה את פעילויות חגיגות שנת ה60. שימו לב: בעוד שעות ספורות נסגרת ההצבעה על הלוגו המנצח. כנסו, הקליקו והשפיעו!
העיר בית שמש, הנמצאת בימים אלו בתנופת פיתוח והתרחבות גדולה, נכנסת לשנת השישים להקמתה. כבר לפני מספר חודשים כתבנו כאן על התחרות לבחירת הסלוגן שילווה את חגיגות השישים של העיר. עם בחירתו של הסלוגן המוביל (60 וזו רק התחלה), הכריזה העירייה בשיתוף עם מרכז פרוג על תחרות פתוחה למעצבים גרפיים, לעיצוב הלוגו אשר יורכב מהסלוגן הזוכה. הלוגו, לא מיותר לציין, יופיע בכל פרסומי העירייה וילווה את פעילויות חגיגות שנת השישים.
מתוך 300 הסמלים שנשלחו, עלו לשלב הגמר 15 סמלים מובילים, אשר נבחרו על ידי ועדה מקצועית משותפת לעיריית בית שמש ומרכז ההדרכה פרוג, בראשות דובר העירייה מתי רוזנצוייג. כחברי הועדה מונו אנשי מקצוע מהשורה הראשונה בתחום העיצוב הגרפי: איתמר גור (מרצה ותיק ב: ‘בצלאל’, ‘פרוג’ ו’מנטור’), צביקה סלומון (מעצב על במגזר החרדי שעיצב את מרבית הסמלים המוכרים בציבור החרדי, כולל הלוגו של פאשקעוויל), נחום ברזסקי (אסטרטג, מרצה לפרסום ומוכר לכם בכינויו – ‘נוחעם’) וחיים דיקמן (מנכ”ל פרוג).
דובר העירייה מתי רוזנצווייג סיפר כי המוטיב המרכזי שעמד במרכז התחרות – אשר התקיימה בחסותו של ראש העיר הרב משה אבוטבול שאף הגה את רעיון התחרות – היה שיתוף הציבור ביצירת השפה העירונית של חגיגות השישים, במטרה להגביר את המורל העירוני וגאוות היחידה של התושבים, וכן לחזק את תחושת השייכות וה”ביחד” בין האוכלוסיות השונות בעיר.
הסמלים המובילים שעלו לשלב הגמר, עומדים לבחירת הציבור בבאנר המוצב בראש האתר וגם במערכת טלמסר שהוקמה לצורך התחרות, במספר 057-9482292
שימו לב: אנו נמצאים שעות ספורות מרגע סגירת ההצבעה על הלוגו המנצח. ההצבעה תיסגר היום, יום ג’, כה’ אדר א’ תשע”א בחצות הלילה.
לחצו כאן והשפיעו גם אתם על הלוגו המנצח של חגיגות השישים לעיר בית שמש.
תגיות: איתמר גור, בית שמש, חיים דיקמן, לוגו חדש, משה אבוטבול, מתי רוזנצוויג, נחום ברזסקי, פרוג, צביקה סלומון, תחרות
מעצב(ן) בליגה הגיב:
02/03/11 בשעה 14:09
איזה לוגו נבחר? מתי יהיו תוצאות?
02/03/11 בשעה 15:24
האמת, יוזמה ברוכה שלדעתי נותנת לתושבים את התחושה שהם חלק פעיל בהחלטות (-: יפה מאוד.